અમે બારમા ધોરણમાં બી.એ.પી.એસ. સ્વામિનારાયણ ગુરુકુળમાં ભણતા હતા ત્યારે અમારી સાથે એવા ઘણા વિદ્યાર્થીઓ હતા, જેમણે ખૂબ તક હોવા છતાં ચોરી નહોતી કરી. જેમાંનો એક છે : ધર્મેશ ઘાડિયા. અમારે જે કેન્દ્રમાં પરીક્ષા આપવાની હતી ત્યાંસુપરવાઇઝરે ધર્મેશને છૂટથી ચોરી કરવા માટે સામેથી આગ્રહ કર્યો હતો. છતાં ધર્મેશ અને તેની સાથેના બી.એ.પી.એસ. ગુરુકુળના એ બધા જ વિદ્યાર્થીઓએ સામેથી ચોરી કરવાની ના પાડી, એટલું જ નહીં, આ વિદ્યાર્થીઓએ સુપરવાઇઝરને સમજાવ્યું હતું : ‘અમારે તો ચોરી નથી કરવી, પરંતુ તમારેય કોઈને ચોરી કરાવવી ન જ જોઈએ.’